Document ID: 32005D0872

KOMISIJAS LĒMUMS
(2005. gada 21. novembris),
ar ko Čehijas Republikai atļauj lietot noteiktus aptuvenos novērtējumus PVN pašu resursu bāzes aprēķinam
(izziņots ar dokumenta numuru K(2005) 4421)
(Autentisks ir tikai teksts čehu valodā)
(2005/872/EK, Euratom)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
tā kā:
(1)
Saskaņā ar 28. panta 3. punktu Sestajā Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopējā pievienotās vērtības nodokļu sistēma: vienota aprēķinu bāze (2), šeit turpmāk “Sestā direktīva”, ir noteikts, ka dalībvalstis var turpināt atbrīvot vai aplikt ar nodokli noteiktus darījumus; šie darījumi ir jāņem vērā PVN resursu bāzes noteikšanai.
(2)
Akta par Čehijas Republikas pievienošanos Eiropas Kopienām (3) V pielikuma 5. iedaļas (Nodokļu politika) 1. daļa atļauj Čehijas Republikai piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri uzskaitīti Sestās direktīvas F pielikumā.
(3)
Čehijas Republika nevar veikt precīzu PVN pašu resursu bāzes aprēķinu darījumiem, kas ir uzskaitīti Sestās direktīvas F pielikuma 17. punktā; šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Čehijas Republikas kopējo PVN resursu bāzi; Čehijas Republika var veikt aprēķinu, izmantojot aptuvenus novērtējumus šīs kategorijas darījumiem, kas ir uzskatīti Sestās direktīvas F pielikumā; Čehijas Republikai tāpēc ir jāatļauj aprēķināt PVN bāzi, izmantojot aptuvenus novērtējumus saskaņā ar 6. panta 3. punkta otro ievilkumu Regulā (EEK, Euratom) Nr. 1553/89.
(4)
Padomdevēja komiteja pašu resursu jautājumos ir apstiprinājusi ziņojumu, kurā apkopoti tās locekļu viedokļi par šo lēmumu,
IR PIEŅĒMUSI ŠO LĒMUMU.
1. pants
Lai aprēķinātu PVN pašu resursu bāzi no 2004. gada 1. maija, Čehijas Republikai ir atļauts lietot aptuvenus novērtējumus attiecībā uz šādu darījumu kategoriju, kas minēta Sestās direktīvas F pielikumā:
1)
Pasažieru pārvadājumi (F pielikuma 17. punkts).
2. pants
Šis lēmums ir adresēts Čehijas Republikai.
Briselē, 2005. gada 21. novembrī

Labels: 8
2
15
18